Kincir air

Kincir air ialah sebuah kincir yang menggunakan kuasa hidro. Strukturnya menggunakan roda air atau turbin air untuk menggerakkan proses mekanikal seperti pengilangan (pengisaran), pergolekan, atau penukulan. Kebanyakan proses diperlukan dalam penghasilan barangan bahan, termasuk tepung, balak, kertas, tekstil dan banyak produk berasaskan logam. Kincir air ini terdiri daripada penggilingan gandum, pengilang kayu, pengilang kertas, pengilang tekstil, penukulan, penukulan besar, penggelekan, dan pengalihan wayaran.
Salah satu cara untuk mengklasifikasikan kincir air ialah dengan roda beorientasi (tegak atau mendatar), salah satu dikuasakan oleh kincir air tegak melalui mekanisme gear, dan lain-lain yang dilengkapi dengan kincir air mendatar tanpa sebarang mekanisme. Jenis bekas dapat dibahagikan, bergantung di mana air akan jatuh pada roda dayung, dari kincir air bawahan, air atasan, air pertengahan dan air keterbalikan. Cara lain untuk mengklasifikasikan kincir air ialah melalui mengenali sifat pentingnya dalam lokasi: kincir air pasang menggunakan pergerakan air pasang manakala kincir kapal ialah kincir air bersambungan pada (dan membentuk) kapal.

Kuno Di Timur

Menurut Terry S. Reynolds dan R. J. Forbes mengatakan kincir air mungkin berasal dari Kuno Di Timur pada abad ke-3 BC untuk diguna dalam menggerakkan penggilingan batu dan penggilian gandum berskala kecil. Reynolds menunjukkan bahawa pertama kincir air pertama ialah Noria dan pada abad ke-2 SM, berkembang menjadi kincir air menegak di Syria dan Asia Kecil kemudiannya merebak ke Yunani Purba dan Empayar Rom. S. Avitsur juga menyokong asal usul Dekat-Timur untuk kincir air.

Klasik kuno

Jurutera di Dunia Hellenistik menggunakan dua komponen utama kincir air iaitu roda air dan ruang gigi gear bersama-sama dengan Kerajaan Romawi, yang mengendalikan jenis air bawahan, air atasan, dan air pertengahan.
Bukti awal roda pembawa air mungkin ialah roda Perachora (abad ke-3 SM), di Greece. Rujukan bertulis awal ialah dalam bidang teknikal Treatis karya Pneumatica dan Parasceuastica oleh jururtera Yunani iaitu Philo Byzantium (kk. 280-220 SM). Sejarawan British dalam teknologi M. J. T. Lewis telah menunjukkan bahawa karya Philo Byzantium dalam mekanikal treatis yang menggambarkan roda air dan yang sebelum ini dianggap sebagai interpolasi Arab, yang kembali bertarikhkan pada abad ke3-SM di Greece. Gear Saqia sudah sepenuhnya dibina dan telah dibuktikan pada 2 abad ke-SM pada lukisan dinding Hellenistik di Mesir Ptolemaik.
Lewis tetapkan tarikh ciptaan roda air mendatar  untuk Koloni Yunani di Byzantium pasa awal pertengahan abad ke-3 SM, dan yang roda tegak di Ptolemaic oleh Alexandria sekitar 240 SM.
Ahli geografi Yunani iaitu Strabon melaporkan dalam karyanya Geografi penggilian gandum yang berkuasakan air sudah wujud berdekatan istana raja Mithradates VI Eupator di Cabira, Asia Kecil, sebelum 71 SM.
Jurutera Rom Vitruvius mempunyai keterangan teknikal pertama mengenai kincir air pada tanggal 40/10 BC; peranti ini dilengkapi dengan roda air bawahan dan kuasa dihantar melalui mekanisme gear. Dia juga menunjukkan seolah-olah adanya air berkuasa mesin penguli.
Epigrammatis Yunani iaitu Antipater Thessalonika memberitahu kemajuan roda kincir air atasan sekitar 20 SM/10 M . Dia memuji penggunaannya dalam menggiling biji-bijian dan pengurangan menggunakan tenaga buruh.
Ahli ensiklopedia Rom Pliny menyebut dalam karyanya Naturalis Historia pada sekitar 70 M penukulan besar berkuasakan air  beroperasi di sebahagian besar Itali. Terdapat bukti pada pengaitan pada 73/4 M di Antioch, Rom Syria.
Kemungkinan kincir berkuasa air telah digunakan di Dolaucothi untuk menghancurkan emas dan kuarza, kemungkinan pada lewat abad ke-1 hingga ke awal abad ke-2. Kincir telah beroperasi sebagai satu kelompok empat pekerja terhadap sebuah blok besar konglomerat, sekarang dikenal sebagai Carreg Pumpsaint. Batu andas yang seakan sama telah ditemui di lombong Rom yang lain di seluruh Eropah, terutama di Sepanyol dan Portugal.